
Број: 02-014-653-20/25
Датум: 31.07.2026.године

На основу члана 17. став 3. и 7. Закона о јавним набавкама (“Службени гласник БиХ”, број: 39/14, 59/22 и 50/24), члана 59. став 1. тачка 18. Закона о локалној самоуправи („Службени гласник Републике  Српске” број: 97/16, 36/19, 62/21, 100/25 и 114/25) и члана 88. Статута општине Осмаци, („Службени гласник општине Осмаци“, број:3/17, 6/22 и 2/24), Начелник општине Осмаци,   д о н о с и
О Д Л У К У

о допуни Плана јавних набавки општине Осмаци за 2026. годину 

број:02-014-653/25 од 30.12.2025. године
I
Овом Одлуком врши се  допуна Плана јавних набавки општине Осмаци за 2026. годину број:02-014-653/25 од 30.12.2025. године  и то у дијелу који се односи на  Радове:
- У табели „Радови“ иза редног броја 17. додаје се нови редни бројеви 18. и 19.  који гласи:
	Р.

Бр.
	Предмет набавке
	Шифра из ЈРЈН
	Процијењена вриједност (без ПДВ-а)
	Врста поступка
	Подј. На лотове
	Оквирни споразум или уговор
	Оквирни датум покретања поступка
	Оквирни датум закључења уговора
	Извор финансирања и економски код
	Напомена

	18.
	Насипање приступног пута пољопривредном земљишту и ловачком дому у повратничком насељу Махала
	45112310-1

(Радови
насипавања)
	2.564,10
	Конкурентски захтјев
	Не
	Уговор
	10.08.2026
	04.09.2026
	Екстерни извори
	

	19.
	Санација водовода у насељеном мјесту Кусоње
	45112600-1

(Ископавање и затрпавање)
	6.837,60
	Конкурентски захтјев
	Не
	Уговор
	10.08.2026
	04.09.2026
	Екстерни извори
	


II

Ова одлука о допуни Плана јавних набавки општине Осмаци за 2026. годину биће објављена на WEB-страници општине Осмаци и порталу Агенције за јавне набавке БиХ и саставни је дио Плана јавних набавки општине Осмаци за 2026. годину.
III

Ова одлука ступа на снагу даном доношења, а објавиће се у „Службеном гласнику општине Осмаци“.
О б р а з л о ж е њ е
Уговорни орган је у складу са чланом 17. Закона о јавним набавкама благовремено донио План јавних набавки Општине Осмаци за 2026. годину, број: 02-014-653/25 од 30.12.2025. године (у даљем тексту: План набавки). Наведеним чланом Закона прописано је да уговорни орган може отпочети поступак јавне набавке ако је набавка предвиђена у Плану набавки или када донесе посебну одлуку о измјени и допуни истог.

С обзиром на то да су у међувремену настале нове потребе за набавком радова које се нису могле предвидјети у вријеме доношења Плана набавки, а за које су обезбијеђена намјенска финансијска средства из екстерних извора, приступило се допуни Плана набавки у дијелу табеле „Радови“, кроз додавање сљедећих ставки:

1. Редни број 18. „Насипање приступног пута пољопривредном земљишту и ловачком дому у повратничком насељу Махала“. 
Предметна набавка се у потпуности финансира из екстерних извора, односно средствима Министарства за рад, социјалну политику и повратак Тузланског кантона одобреним за рјешавање пројеката одрживог повратка. Права и обавезе регулисане су Уговором о додјели и намјенском кориштењу средстава број: 09/1-11-017433-1/26 од 10.07.2026. године, у укупном износу од 3.000,00 КМ (са ПДВ-ом).
2. Редни број 19. „Санација водовода у насељеном мјесту Кусоње“.

Предметна набавка се такође финансира из екстерних извора, од стране Министарства за рад, социјалну политику и повратак Тузланског кантона у оквиру реализације пројеката одрживог повратка. Права и обавезе дефинисане су Уговором о додјели и намјенском кориштењу средстава број: 09/1-11-002219-1/26 од 10.07.2026. године, у укупном износу од 8.000,00 КМ (са ПДВ-ом).

Будући да се у конкретним случајевима ради о непланираним набавкама радова за које су средства одобрена након усвајања буџета општине за текућу годину, испуњени су сви законски услови за доношење ове Одлуке којом се допуњава План набавки уз прецизно дефинисање предмета, вриједности и извора финансирања набавки.

На основу изложеног, одлучено је као у диспозитиву ове Одлуке.

                                                                                                                   Н А Ч Е Л Н И К
                                                                                                                 Радан Сарић, дипл.ек.
